Røveren lykkedes med at slippe afsted med et større kontantbeløb.

Spar-butikken på adressen Skagavej 104 i Skagen var onsdag aften udsat for et røveri. Her truede en knivbevæbnet og hættepåklædt mand, som havde en halsedisse trukket op over næsen, en ekspedient til at udlevere et større kontantbeløb. Nordjyllands Politi modtog anmeldelsen klokken 19.38, da butikspersonalet kontaktede dem. - Vi har ikke pågrebet nogen gerningsmand endnu. Vi leder ud fra det signalement, som vi har fået deroppefra, siger Thomas Ottesen, vagtchef ved Nordjyllands Politi. Beder borgere om hjælp Efter gerningsmanden havde tiltvunget sig pengene, stak han af til fods. Nordjyllands Politi er i besiddelse af overvågningsbilleder fra butikken. Desuden har de vidner, som har set røveren. Hvis du har ligger inde med oplysninger, som kan føre politiet nærmere en gerningsmand, så kan de kontaktes på 114.